## Odluka o proglašenju Zakona o izmjenama i dopunama Zakona o izborima zastupnika u Sabor Republike Hrvatske

### NN 11/1994 (17.2.1994.), Odluka o proglašenju Zakona o izmjenama i dopunama Zakona o izborima zastupnika u Sabor Republike Hrvatske

# URED PREDSJEDNIKA REPUBLIKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O IZBORIMA ZASTUPNIKA U SABOR REPUBLIKE HRVATSKE

Proglašavam Zakon o izmjenama i dopunama Zakona o izborima zastupnika
u Sabor Republike Hrvatske. koji je donio Zastupnički dom Sabora Republike
Hrvatske na sjednici dana 2. veljače 1994. godine.

Broj: PA4-23/1-94.

Zagreb, 8. veljače 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### O IZMJENAMA I DOPUNAMA ZAKONA O IZBORIMA ZASTUPNIKA U SABOR REPUBLIKE HRVATSKE

Članak 1.

U Zakonu o izborima zastupnika u Sabor Republike Hrvatske ("Narodne
novine". br. 22/92. i 1/93.) članak 6. mijenja se i glasi: "Nitko
ne može biti istodobno zastupnik u Zastupničkom i Županijskom domu. Zastupnik
ne može istodobno biti sudac Ustavnog suda Hrvatske, sudac, državni odvjetnik,
zamjenik državnog odvjetnika, javni pravobranitelj, zamjenik javnog pravobranitelja,
pučki pravobranitelj, zamjenik pučkog pravobranitelja, predsjednik Vlade
Republike Hrvatske, potpredsjednik Vlade Republike Hrvatske. ministar ili
drugi član Vlade Republike Hrvatske ili zamjenik ministra, pomočnik ministra,
ravnatelj državnog zavoda ili direkcije, tajnik Vlade Republike Hrvatske,
tajnik ministarstva, ravnatelj upravne organizacije u sastavu ministarstva,
predstojnik ureda i ravnatelj agencije Vlade Republike Hrvatske, predstojnik
Ureda Predsjednika Republike, predstojnik Ureda za nacionalnu sigurnost,
veleposlanik, generalni konzul, župan, gradonačelnik Grada Zagreba, podžupan,
zamjenik gradonačelnika Grada Zagreba, djelatni časnik i dočasnik oružanih
snaga koje kao vojne zapovjednike Hrvatske vojske imenuje i razrješava
Predsjednik Republike ili ministar obrane. Zakonom se može propisati da
je i obavljanje neke druge dužnosti nespojivo sa zastupničkom dužnošču.
Za vrijeme dok zastupnik obavlja dužnost iz stavka 2. ovog članka miruje
mu zastupnički mandat, a zastupničku dužnost umjesto njega obavlja zamjenik
zastupnika. Zastupnika izabranog u izbornoj jedinici koji prihvati neku
od dužnosti iz stavka 2. ovog članka zamjenjuje zamjenik zastupnika izabran
u izbornoj jedinici. Zastupnika izabranog na državnoj listi koji prihvati
neku od dužnosti iz stavka 2. ovog članka zamjenjuje onaj neizabrani kandidat
na državnoj listi sa koje je izabrani zastupnik, kojeg odredi politička
stranka čija je državna lista. Zamjenik zastupnika počinje obavljati zastupničku
dužnost nakon što Zastupnički dom odnosno Županijski dom utvrde da zastupnik
obavlja neku od dužnosti iz stavka 2. ovog članka".

Članak 2.

U članku 8. točka 4. briše se.

Članak 3.

Odredba članka 19. Zakona o izmjenama i dopunama Zakona o izborima zastupnika
u Sabor Republike Hrvatske ("Narodne novine", br. 1/93.) ne primjenjuje
se na zastupnike koji su do dana stupanja na snagu toga zakona stavili
u mirovanje svoj zastupnički mandat zbog izbora ili imenovanja na neku
od dužnosti iz članka 6. stavak 2. Zakona o izborima zastupnika u Sabor
Republike Hrvatske.

Članak 4.

U članku 25. stavak 2. briše se.

Članak 5.

Ovaj Zakon stupa na snagu danom objave u "Narodnim novinama".

Klasa: 013-03/94-01/02

Zagreb, 2. veljače 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 11/1994-205